Bahan kanggé damel puput serunai tradisional Minang punika kadosta batang pari, kayu utawi pring, tandhuk sapi utawi ron klapa. Ing bagéyan nata swantunipun dipundamel saking kayu capo ringkik utawi saking pring talang ingkang agengipun sejempol. Capo ringkik punika jinising tuwuhan perdu ingkang gadhah lapisan kayu atos ananging ugi wonten bagéyan ingkang empuk saéngga gampil dipunbolongi. Kayu kanthi dawa 20 cm kasebut dipundamel bolongan kanthi selisih jarak 2,5 cm ingkang ginanipun kanggé maringi béda nada inggil lan nada ingkang andhap. Padatanipun nada ing piranti musik tradisional Minang kalebet puput serunai inggih punika nada pentatonis "do-re-mi-fa-sol".